આજનો વ્‍યક્તિ અને સમાજ અનિતી, રાજનિતી, કપટનિતી, સંકુચિતતા, સ્‍વાર્થ, અસંયમ, પરિગ્રહ અને ધોખાધડી જેવા અનેક કારણો અને ઉપકરણોથી ઘેરાયેલો છે. કારણ વગર જેટલુ અવળચંડુ અને કટુષાય એટલુ જ કાર્ય વિચિત્ર,વિષમય અને નિમ્‍ન કોટીનું બને છે. દરેક કાર્યનો પાયો છે વિચાર,કાર્ય કે આચાર એ વિચારનીજ ક્રિયાત્‍મકતા છે.વિચારની દશા-દિશા ઉપર કાર્યનાં શુભ અશુભ હોવાનો આધાર છે.શુભ વિચારો-શુભ સંકલ્‍પો, શુભ અને કલ્યણમયી કાર્યની ઉત્તમ ઈમારત ખડી કરે છે.સુંદર વિચાર અને સારા કાર્યો સત્‍વશીલ શિક્ષણથી મળતા હોય છે. અને આવી ચેતનાં શિક્ષા ગુણીયલ ગુરુ જ આપી શકે . . વિક્રમ સંવતનાં અષાઢ માસની પૂર્ણિમાંને આપણે સૈા ગુરુપૂર્ણિમાં તરીકે ઉજવીએ છીએ. આમ તો અષાઢ માસ એટલે ત્‍યાગ અને સેવાનો માસ, અષાઢી બીજ અને પૂનમ એ ધાર્મિકતામાં સત્કાર્યોની સુવાસનાં દિવસ. . .ગુરૂની ભક્તિની કૃતજ્ઞતા વ્‍યક્ત કરવા સંસ્‍કારી અને રાષ્‍ટ્રભાવનાં પ્રેરીત કાર્યથી દેશને ગૈારવ હાંસલ થાય તેવુ કાર્ય કરીએ.